Sangen består av to deler, en versedel og en overgang, hvor de enkelte kormedlemmene sang hver sin strofe, og et refreng i form at to repeterende strofer med hele ensemblet. Kordelen la Ure på rett før innspillingen, og er i sin stil svært lik mye av det han laget med Ultravox, som for eksempel «Hymn» fra to år tidligere. Musikken kjennetegnes av markert bruk av trommer, blant annet spilt av Phil Collins, og er i hovedsak basert på synthesizer, og har klare elementer fra new romantic-sjangeren.